Okresná prokuratúra Bratislava I 
Kvetná 13, 820 05 Bratislava 2

Sp. zn. : 3 Pv 458/13/1101	Bratislava I, 26.2.2015
EEČ : 2-8-69-2015

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 26.2.2015, spisová značka 3 Pv 458/13/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
06. 07. 2013 v čase okolo 23:40 hodiny v Bratislave, na Rudnayovom  námestí, bolo policajnou hliadkou PZ Atlas 310 zistené, že u seba neoprávnene prechovávala 272  mg konope s obsahom účinnej látky tetrahydrokanabinol viac ako 10 mg, čo bolo potvrdené následne vykonanou expertízou  Kriminalistickým a expertíznym ústavom PZ Bratislava a zadokumentované v znaleckom posudku číslo PPZ-KEU-BA-EXP-2013/9789, podľa ktorého toto množstvo zodpovedá minimálne jednej obvykle jednorázovej dávke drogy, ktorá je spôsobilá po aplikovaní ovplyvniť stav ľudskej pschiky pôsobením na centrálny nervový systém a pri dlhodobejšom fajčení konope sa môže vyvinúť psychická závislosť organizmu, pričom rastlina rodu Cannabis je podľa zákona číslo 139/1998 Z. z. v znení noviel zaradená do I. skupiny omamných látok a tetrahydrokanabinol (účinná látka - THC) je v zmysle citovaného zákona zaradená do I. skupiny psychotropných látok.

Uznesením prokurátora Okresnej prokuratúry Bratislava I zo dňa 26.2.2015, spisová značka 3 Pv 458/13/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Bratislava I  číslo konania 3 Pv 458/13-6 z 31. 10. 2013 bolo podľa ustanovenia § 216 odsek 1 Trestného poriadku podmienečne zastavené trestné stíhanie obvinenej XXXXX pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi  podľa § 171 odsek 1 Trestného zákona na skutkovom základe uvedenom vo výrokovej časti tohto uznesenia.
     
Podľa § 216 odsek 2 Trestného poriadku bola obvinenej určená skúšobná doba v trvaní dvanásť (12) mesiacov od právoplatnosti uznesenia o podmienečnom zastavení trestného stíhania, ktorá jej uplynula dňom 19. 11. 2014.

Preskúmaním na vec sa vzťahujúceho spisového materiálu som zistila, že obvinená XXXXX v skúšobnej dobe podmienečného zastavenia trestného stíhania, od 19. 11. 2013 do 19. 11. 2014, viedla riadny život, pretože v tomto čase, podľa odpisu z registra trestov z 12. 01. 2015, nespáchala žiaden ďalší trestný čin a podľa oznámenia Okresného úradu v Bratislave z 23. 01. 2015 sa nedopustila ani priestupku, pretože v Ústrednej evidencii priestupkov MV SR nemá žiaden záznam.  

Na základe uvedených skutočností som dospela k záveru, že obvinená XXXXX sa v skúšobnej dobe osvedčila, lebo počas nej viedla riadny život a preto som rozhodla tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Pažitná
prokurátorka